Zgrada Vlade u Sarajevu cijela izgorjela, zapaljen i Arhiv BiH

Prosvjednici su zapalili zgradu Vlade i Općine u Tuzli. U Sarajevu su zapalili zgradu Predsjedništva BiH i Vlade. U Mostaru su zapalili zgradu Vlade, Vijećnice, HDZ-a...

<p>Nakon velikih prosvjeda u Tuzli koji su u četvrtak izmakli kontroli, <b>za petak su najavljeni novi prosvjedi u brojnim gradovima diljem BiH</b>. Već u četvrtak prosvjedi su zabilježeni i na ulicama Sarajeva, Mostara, Prijedora, Kaknja, Zenice i Bihaća. O kako ozbiljnoj situaciji se radi pokazuje i činjenica da je <b>u Tuzli nastava u osnovnim i srednjim školama za petak otkazana</b>, što znači da se opet može očekivati eskalacija nasilja. </p><p>Podsjetimo, <b>prosvjedi u Tuzli započeli su u srijedu</b> na inicijativu neformalne Facebook grupe '50.000 ljudi na ulici za bolje sutra' koje predvodi Grupa građana koja se nazvala UDAR. <b>Prosvjednici traže ostavku vlade</b>, a u četvrtak su imali i novi zahtjev. Zahtijevali su da se iz pritvora pusti 27 prosvjednika koji su uhićeni u srijedu. </p><p>No, u četvrtak navečer prosvjednici su počeli pljačkati trgovine i bacali kamenje na policiju nakon čega su izbili sukobi. Navodno je policija upadala građanima u stanove te ih tukla u kafićima. </p><p>Do 20 sati u Službu hitne medicinske pomoći primljena su <b>102 policajca s težim ozljedama, a jedan pripadnik interventne policije je u životnoj opasnosti</b>. U bolnicu je primljeno<b> i 28 civila s lakšim ozljedama</b>. </p><p>Iz pritvora je pušten osnivač neformalne Facebook grupe "UDAR" i jedan od inicijatora prosvjeda u Tuzli <b>Aldin Širanović</b>. Nakon puštanja iz pritvora kazao je da ga je policija zlostavljala. Ponovio je svoju poruku građanima BiH, <b>pozivajući ih na demokratsku borbu</b>. </p><p>- Ne podržavam nasilje, paljevine, krađe i ostalo, ali podržavam svaki vid demokratske borbe kroz izlazak što više naroda na ulicu i zahtijevanje prava od vladajućih struktura - poručio je Širanović.</p>